amanoisuno/poetBack huggingface dataset:
九日 杜牧 
金英繁亂拂闌香，明府辭官酒滿缸。還有玉樓輕薄女，笑他寒燕一雙雙。
寄牛相公 杜牧 
漢水橫沖蜀浪分，危樓點的拂孤雲。六年仁政謳歌去，柳繞春堤處處聞。
為人題贈二首 杜牧 
我乏青雲稱，君無買笑金。虛傳南國貌，爭奈五陵心。桂席塵瑤佩，瓊爐燼水沉。凝魂空薦夢，低耳悔聽琴。月落珠簾卷，春寒錦幕深。誰家樓上笛，何處月明砧。蘭徑飛蝴蝶，筠籠語翠襟。和簪拋鳳髻，將淚入鴛衾。的的新添恨，迢迢絕好音。文園終病渴，休詠白頭吟。綠樹鶯鶯語，平江燕燕飛。枕前聞雁去，樓上送春歸。半月縆雙臉，凝腰素一圍。西牆苔漠漠，南浦夢依依。有恨簪花懶，無聊鬥草稀。雕籠長慘澹，蘭畹謾芳菲。鏡斂青蛾黛，燈挑皓腕肌。避人勻迸淚，拖袖倚殘暉。有貌雖桃李，單棲足是非。雲輧載馭去，寒夜看裁衣。
懷紫閣山 杜牧 
學他趨世少深機，紫閣青霄半掩扉。山路遠懷王子晉，人道青山歸去好，青山曾有幾人歸。
題孫逸人山居 杜牧 
長懸青紫與芳枝，塵刹無應免別離。馬上多於在家日，卻羨高人終此老，軒車過盡不知誰。
中途寄友人 杜牧 
道傍高木盡依依，落葉驚風處處飛。未到鄉關聞早雁，何日一名隨事了，與君同采碧溪薇。
悵詩 杜牧 
自是尋春去校遲，不須惆悵怨芳時。狂風落盡深紅色，綠葉成陰子滿枝。
吳宮詞二首 杜牧 
越兵驅綺羅，越女唱吳歌。宮燼花聲少，台荒麋跡多。茱萸垂曉露，菡萏落秋波。無遣君王醉，滿城嚬翠蛾。香徑繞吳宮，千帆落照中。鶴鳴山苦雨，魚躍水多風。城帶晚莎綠，池邊秋蓼紅。當年國門外，誰信伍員忠。
金陵 杜牧 
始發碧江口，曠然諧遠心。風清舟在鑒，日落水浮金。瓜步逢潮信，台城過雁音。故鄉何處是，雲外即喬林。
即事 杜牧 
小院無人雨長苔，滿庭修竹間疏槐。春愁兀兀成幽夢，又被流鶯喚醒來。
七夕 杜牧 
雲階月地一相過，未抵經年別恨多。最恨明朝洗車雨，不教回腳渡天河。
薔薇花 杜牧 
朵朵精神葉葉柔，雨晴香拂醉人頭。石家錦幛依然在，閑倚狂風夜不收。
句 杜牧 
幽人聽達曙，聊罷蘇床琴。。魚多知海熟，藥少覺山貧。。土控吳兼越，州連歙與池。山河地襟帶，軍鎮國藩維。綠水棹雲月，洞庭歸路長。春橋垂酒幔，夜柵集茶檣。箬影沉溪暖，蘋花繞郭香。。經冬野菜青青色，未臘山梅樹樹花。半破前峰月。